

VLADA REPUBLIKE HRVATSKE

Zagreb, 2. rujna 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Marije Selak Raspudić, u vezi s cijepljenjem protiv bolesti COVID-19 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Marije Selak Raspudić, u vezi s cijepljenjem protiv bolesti COVID-19 - odgovor Vlade

Zastupnica u Hrvatskome saboru, Marija Selak Raspudić, postavila je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s cijepljenjem protiv bolesti COVID-19.

Na navedeno zastupničko pitanje Vlada Republike Hrvatske daje sljedeći odgovor:

Vlada Republike Hrvatske prilikom donošenja odluka vezanih za cijepljenje protiv bolesti COVID-19, obvezno vodi računa o Rezoluciji Vijeća Europe od 27. siječnja 2021., ali odluke temelji i na iskustvu s dosadašnja tri vala pandemije bolesti COVID-19.

Cijepljenje protiv bolesti COVID-19 u Republici Hrvatskoj počiva na premisi dobrovoljnosti, sukladno Planu uvođenja, provođenja i praćenja cijepljenja protiv bolesti COVID-19 u Hrvatskoj te se i organizira po principu dobrovoljnosti na način da se osoba sama informira gdje se može cijepiti i samoinicijativno dolazi na cijepljenje, a niti jedna aktivnost koju provodi Vlada Republike Hrvatske i Ministarstvo zdravstva nema karakter političkog, socijalnog ili drugog pritiska, već su te aktivnosti usmjerene na informiranje građana Republike Hrvatske o važnosti dobrobiti cijepljenja te iste nemaju diskriminatorni karakter u odnosu na osobe koje nisu cijepljene zbog mogućih zdravstvenih rizika ili se ne žele cijepiti.

Odluka o cijepljenju ili necijepljenju je odluka koju donosi svaki pojedinac za sebe. Radi se o svjesnom izboru osobe da se odriče prava na cijepljenje, a time i svih prednosti koje cijepljenje donosi.

S obzirom na imunost koju stvara cijepljenje, osobe koje su cijepljene mogu biti oslobođene nekih ograničenja koje nalažu epidemiološke mjere, a da se pri tome ne ugrožava zdravlje i život drugih osoba ili da se ne povećava rizik od možebitne ugroze drugih.

Eventualno potrebna dodatna obrazloženja u vezi s pitanjem zastupnice dat će ministar zdravstva dr. sc. Vili Beroš, dr. med.

PREDSJEDNIK

mr. sc. Andrej Plenković